**Ján Levoslav Bella**, pseudonymy tiež **Janko Pravdomil** a **Poludničan** (\* 4. september 1843, Liptovský Mikuláš – † 25. máj 1936, Bratislava) bol slovenský duchovný, hudobný skladateľ, zbormajster, dirigent, hudobný pedagóg, hudobný publicista a organista.
Operety: Eva 1922

Životopis
---------

Narodil sa v Liptovskom Mikuláši ako Ján Ignác Bella v rodine organistu Jána Bellu a jeho manželky Terézie rod. Veselovskej ako najstaršie z desiatich detí. V rokoch 1853 – 1861 študoval na gymnáziu v Levoči a v Banskej Bystrici, v rokoch 1861 – 1863 teológiu v seminári v Banskej Bystrici, 1863 – 1865 na univerzite vo Viedni, 1866 vysvätený za kňaza, 1928 dr.h.c. na Filozofickej fakulte UK v Bratislave. Od roku 1865 pôsobil v Banskej Bystrici, 1866 prebendát katedrálneho chrámu.

Od roku 1869 bol mestským kapelníkom v Kremnici. Od roku 1881 nasledujúcich takmer štyridsať rokov pracoval ako organista v sedmohradskom Sibiu, kde konvertoval na protestantizmus a oženil sa. 

Profesor hudby, riaditeľ Hudobného spolku, 1901 dirigent speváckeho zboru Hermania, od 1916 žil vo Viedni, od 1917 v Sibiu, od 1922 opäť vo Viedni, od 1928 až do svojej smrti v Bratislave.

Výrazný reprezentant slovenskej hudby, ktorá sa jeho rozsiahlou tvorbou emancipovala ako národná hudba na profesionálnej úrovni. Základy hudobného vzdelania získal u rodičov, prehĺbil si ho na levočskom gymnáziu, kde si osvojil základy hry na niektoré hudobné nástroje, teóriu hudby a skladby. Vzdelával sa aj u Jána Egryho v Banskej Bystrici, kde zorganizoval spevácky zbor a sláčikové kvarteto, pre ktoré komponoval. Počas teologického štúdia v Banskej Bystrici skomponoval inštrumentálne omše, motetá a svetskú hudbu pre klavír ap. Pod vplyvom Štefana Moyzesa ukončil teologické štúdium vo viedenskom seminári, kde bol organistom a dirigentom.

Počas pôsobenia v Banskej Bystrici pod vplyvom reprezentantov slovenského národného hnutia stal sa popredným bojovníkom za národné oslobodenie. Je autorom prvej slovenskej opery *Kováč Wieland* (komponovaná v rokoch 1880 až 1890, v premiére uvedená v roku 1926 v SND) na nemecké libreto Richarda Wagnera *Wieland der Schmied*, komornej hudby pre klavír, husle a klavír, sláčikové kvartetá, skladby pre organ, orchestrálne skladby, piesne pre spev a klavír, zbory, svetské kantáty. Publikoval básne, články o hudbe, hudobno-estetické rozpravy o národnej a cirkevnej hudbe.

Telesné ostatky tohto významného umelca sú dnes uložené na evanjelickom Cintoríne pri Kozej bráne.

Diela
-----

Bellova tvorba obsahuje viac ako 200 diel. Jeho tvorbu môžeme rozdeliť do dvoch období. Prvé obdobie zahŕňa pôsobenie na mieste mestského kapelníka v Kremnici až po rok 1881, kedy začal pôsobiť v Sibini. Druhé obdobie predstavuje jeho skladateľskú činnosť v Rumunsku.

### Operná tvorba

Bella sa polovicu života zaoberal operou ***Kováč Wieland***. Je to jeho jediná dokončená trojdejstvová opera. Začal ju písať už v Kremnici, nakoniec ju ale dokončil v Sibini. V opere hľadá vnútornú rovnováhu. Hlavnú postavu Wiellanda, vnímal ako seba – človeka, ktorí kvôli láske trpí. Videl v ňom samého seba. Ján Levoslav Bella jasne vnímal slovenské cítenie, ale v tejto opere využil značne cudzí námet. Dej opery je príliš komplikovaný a statický. Námet ale veľmi dobre umelecky a hudobne stvárnil, takže je jasné, že mal k námetu blízky vzťah. Hlavnú postavu Wiellanda opísal ako hrdinu, bojovníka a v konečnom dôsledku aj ako umelca. Po hudobnej stránke sa priklonil k Richardovi Wagnerovi. Podobne ako Wagner vychádzal z rečového prízvuku ale na rozdiel od Wagnera, zrovnoprávnil hudbu a drámu.

### Orchestrálna tvorba

Bellovu orchestrálnu tvorbu reprezentuje jeho symfonická báseň ***Osud a ideál.*** Napísal ju v roku 1874 a je považovaná za prvú symfonickú báseň, ktorej autorom je slovenský skladateľ. Obsahuje tri základné témy, ktoré môžeme opísať ako téma ideálu, téma hrdinov a osudová téma.

### Organová tvorba

J. L. Bella bol na organe samoukom. Postupne sa ale vypracoval na úctyhodného interpreta. Organ bol jeho najobľúbenejší nástroj, avšak medzi jeho najpopulárnejšie diela patria len tri skladby: ***Fantázia-sonáta d mol***, trilógia ***Dôvera v Boha*** a ***Cintorín hrdinov***.

### Klavírna tvorba

V hre na klavíri sa postupom času, vypracoval na profesionálneho muzikanta. Jeho skladby pre klavír sú ale viac kontrastné. V 60. rokoch napísal opusy ***Variácie na Slovenskú ľudovú pieseň Pri Prešporku*** a ***Variácie na slovenskú ľudovú pieseň Letí, letí roj***. Bella cítil, že musí čerpať zo zdrojov ľudovej hudby. Medzi jeho vrcholné diela patrí ***Sonáta b mol.***

### Literárna činnosť

Ján L. Bella nebol len skladateľ, písal básne, poéziu, články výchovného, národného a náboženského charakteru, hudobno-estetické štúdie. Hudobno-estetické štúdie formovali teóriu slovenskej hudby. Jeho prvým článkom je ***Naša hudba a náš spev***. Slovenskou ľudovou piesňou sa zaoberá aj v článkoch ***Podmienky a základy národnej hudby slovenskej*** a v spise ***Myšlienky o vývine národnej hudby a slovenského spevu***.

Ocenenia
--------

* v roku 1928 mu Filozofická fakulta UK udelila titul "Doctor honoris causa" za oblasť teológie a hudobnej vedy

Galéria
-------

* Pomník Jána Levoslava Bellu na Šulekovej ulici v BratislavePomník Jána Levoslava Bellu na Šulekovej ulici v Bratislave
* Umelcov náhrobok na Cintoríne pri Kozej bráneUmelcov náhrobok na Cintoríne pri Kozej bráne
* Pamätná tabuľa J. L. Bellu na dome v SibiuPamätná tabuľa J. L. Bellu na dome v Sibiu

Referencie
----------

1. 1 2 3  BUKOVINSKÁ, Júlia. *Malá encyklopédia hudby 3. diel*. Košice : Hudobná spoločnosť Hemerkovcov a hudobniny Amadeo s.r.o. 2013. ISBN 80-968239-0-6. S. 124 - 126.
2. ↑  ZAVARSKÝ, Ernest. *Ján Levoslav Bella - Život a dielo*. Bratislava : Vydavateľstvo Slovenskej akadémie vied, 1955. S. 264 - 271.
3. ↑  ZAVARSKÝ, Ernest. *Ján Levoslav Bella - Život a dielo*. Bratislava : Vydavateľstvo Slovenskej akadémie vied, 1955. S. 247 - 252.
4. ↑  ZAVARSKÝ, Ernest. *Ján Levoslav Bella - Život a dielo*. Bratislava : Vydavateľstvo Slovenskej akadémie vied, 1955. S. 85 - 104.
5. ↑   *Absolventi* [online]. Bratislava: Univerzita Komenského, [cit. 2023-10-12]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ján Levoslav Bella**

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Pocta J. L. Bellovi – krátky dokumentárny film
* Hudobné centrum[nefunkčný odkaz]
* 
* Záznam o narodení a krste v matrike - farnosť v Liptovskom Mikuláši; pokrstený ako Joannes Ignatius Bella

Zdroje
------

* *Slovenský biografický slovník*. Zväzok I. A – D. Martin : Matica slovenská, 1986. 583 s.
* V. Obuchová, Št. Holčík, *Cintorín pri Kozej bráne*, Albert Marenčin Vydavateľstvo PT, Bratislava, 2006, ISBN 80-88912-89-X
* Narodenie v matrike:

| * z
* d
* u
Skladatelia romantizmu |
| --- |
| Anglickí | 
* Elgar

 |
| Českí | 
* Dvořák
* Fibich
* Smetana
* Suk

 |
| Francúzski | 
* Berlioz
* Bizet
* d’Indy
* Fauré
* Franck
* Chausson
* Chabrier
* Gounod
* Offenbach
* Saint-Saëns

 |
| Maďarskí | 
* Liszt

 |
| Nemeckí | 
* Brahms
* Bruch
* Kreutzer
* Marschner
* Mendelssohn Bartholdy
* Schumann
* Spohr
* Strauss
* Wagner
* Weber

 |
| Poľskí | 
* Chopin

 |
| Rakúski | 
* Bruckner
* Mahler
* Schubert
* Strauss ml.
* Wolf

 |
| Ruskí | 
* Balakirev
* Borodin
* Čajkovskij
* Glazunov
* Glinka
* Musorgskij
* Rachmaninov
* Rimskij-Korsakov
* Skriabin

 |
| Slovenskí | 
* Bella
* Suchoň
* Cikker
* Schneider-Trnavský

 |
| Škandinávski | 
* Grieg
* Sibelius

 |
| Talianski | 
* Bellini
* Donizetti
* Rossini
* Verdi

 |

Autoritné údaje: * abART: 138581
* BnF: 148345002
* GND: 118655132
* ISNI: 0000000080825651
* LCCN: nr91030597
* NK ČR: jn20000600785
* SNK: 164686
* VIAF: 2737220
* WorldCat: lccn-nr91030597